[{"text_idx": "#000010", "text": "Roedd y sgwadiau yn croesawu plant sy\u2019n dangos dawn newu addewid yn eu ysgrifennu creadigol, beth bynnag eu cefndir a\u2019u perfformiad academaidd."}, {"text_idx": "#000011", "text": "Fel rheol cafodd y plant hyn eu dethol pan maent tua 9 \u2013 10 oed gyda phrifathrawon ym mhob awdurdod lleol yn adnabod awduron ifanc talentog a brwdfrydig. Roedd ymgynghorwyr addysg yn gwneud y dewisiadau terfynol, a roedd pob Sgwad yn cwrdd, fel rheol, oddeutu tair neu bedair gwaith y flwyddyn ar gyfer sesiynau hyfforddi gan lenorion sydd a\u0302\u2019r sgiliau cyfathrebu angenrheidiol i weithio gyda\u2019r ifanc. Y gobaith yn dilyn hynny oedd cadw\u2019r Sgwad hwnnw gyda\u2019i gilydd hyd ddiwedd eu dyddiau ysgol."}, {"text_idx": "#000013", "text": "Gynnig cyfleoedd i weithio gyda llenor proffesiynol y tu hwnt i amgylchedd y dosbarth\nAnnog pobl ifanc i ddatblygu eu sgiliau creadigol ac ysgrifennu\nDdarparu cyfleoedd i gwrdd a chymdeithasu gyda phobl ifanc o ysgolion eraill\nDdangos fod ysgrifennu creadigol yn weithgaredd cymdeithasol a hwyliog\nCynyddu hyder pobl ifanc yn eu gwaith\nGalluogi pobl ifanc i ymateb yn greadigol, beirniadol ac emosiynol i\u2019r byd o\u2019u cwmpas\nDatblygu sgiliau llythrennedd trwy greadigrwydd"}, {"text_idx": "#000014", "text": "Mae gweithgaredd Sgwad \u2018Sgwennu arferol yn cynnwys gweithdy diwrnod o hyd gydag awdur proffesiynol mewn lleoliad wedi\u2019i drefnu gan arweinydd y Sgwad. Roedd y gweithdai wedi eu targedu ar gyfer y grw\u0302p oedran penodol hwnnw ac yn canolbwyntio ar greu gwaith newydd \u2013 unai yn unigol neu mewn grw\u0302p."}, {"text_idx": "#000015", "text": "Yn ogystal mae\u2019r Sgwadiau \u2018Sgwennu wedi cymryd rhan mewn gweithgareddau ychwanegol, yn aml i gyd-fynd a\u0302 gwyliau neu ddigwyddiadau mawr eraill. Rheolir y cyfleoedd ychwanegol hyn gan Llenyddiaeth Cymru. Roedd partneriaid ar gyfer digwyddiadau ychwanegol yn y gorffennol yn cynnwys:"}, {"text_idx": "#000017", "text": "Mae pobl ifanc sydd wedi bod yn rhan o\u2019r Sgwadiau \u2018Sgwennu wedi symud ymlaen i ennill cystadlaethau ysgrifennu, wedi derbyn swyddi yn y sectorau celfyddydol, cyhoeddi a llenyddiaeth ac mae sawl un wedi ennill prif wobrau llenyddol yn Eisteddfod yr Urdd a\u2019r Genedlaethol."}]